РАЗДЕЛ 2

МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА

КРИТЕРИЙ ЗА ОЦЕНКА НА ОФЕРТАТА. ПОКАЗАТЕЛИ, ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА И МЕТОДИКА ЗА ОЦЕНКА НА ОФЕРТИТЕ

Обществената поръчка, за първа и втора позиция, се възлага въз основа на икономически най-изгодната оферта. Икономически най-изгодната оферта се определя въз основа на критерий за възлагане: оптимално съотношение качество / цена.

На оценка по настоящата методика подлежат предложения които са в съответствие с Техническите спецификации и да не бъдат преценени като „Недопустима оферта”. „Недопустима оферта” е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участникът може да получи е 100 точки.

„Комплексната оценка” се определя на база следните показатели:

|  |  |  |
| --- | --- | --- |
| Показател (наименование) | Максимално възможен бр. точки | Относителна тежест в КО в % |
| 1. Срок за изпълнение (СИ) | 100 | 40 |
| 2. Цена за изпълнение на поръчката (ЦИ) | 100 | 60 |

Комплексната оценка на всяка оферта ще се определя съгласно следната формула:

* КО = СИ х 40 % + ЦИ х 60 %, където:

Срок за изпълнение на СМР (СИ) - максимален брой 100 точки получава участник предложил най-кратък срок за изпълнение на СМР

***СИ = СИmin/СИn х 100***

***СИmin***– най-краткият предложен срок за изпълнение сред всички допуснати до оценка оферти;

***СИn*** – предложен срок за изпълнение предложен в оценяваната оферта;

***СИ*** се изчислява до втория знак след десетичната запетая.

Участник предложил срок за изпълнение на строителството извън заложените граници ще бъде отстранен от участие в процедурата.

Ще бъдат отстранени предложения, в които срокът за изпълнение е предложен в различна мерна единица и/или е констатирано разминаване между предложения срок за изпълнение и Линейния календарен график.

Цена за изпълнение на поръчката (ЦИ) - максималния брой точки е 100 и оценката се получава по следната формула:

***ЦИ = ЦИmin/ЦИn х 100***

***ЦИmin***– минималната предложена цена сред всички допуснати до оценка оферти;

***ЦИn*** – цената предложена в оценяваната оферта;

***ЦИ*** се изчислява до втория знак след десетичната запетая.

Предложенията на участниците следва да не надвишават прогнозната стойност на обществената поръчка. Участник, чиято цена надхвърля прогнозната стойност на поръчката ще бъде отстранен от участие в настоящата процедура.

Забележка: Всяко получено съотношение като числова стойност по показателите ще бъде закръглено до втори знак след десетичната запетая.

Методика за оценка:

На първо място ще бъде класиран участника, чиято офертата е получила най-голяма стойност на комплексната оценка КО. Класирането на офертите ще се извършва в низходящ ред, като най-високата комплексна оценка е равна на 100 т.

В случай че комплексните оценки на две или повече оферти са равни, за икономически най- изгодна ще се приеме тази оферта, в която се предлага най-ниска цена. При условие, че и цените са еднакви се сравняват оценките по показател Срок за изпълнение на СИ и се избира офертата с по-благоприятна стойност по този показател. При еднакви предложения и по двата показателя се провежда публичен жребий по реда на ЗОП.